ข้อบัญญัติองค์การบริหารส่วนตำบลดอนขวางข้อบัญญัติองค์การบริหารส่วนตำบลดอนขวางเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลดอนขวางอำเภอเมืองอุทัยธานี จังหวัดอุทัยธานีพ.ศ. ๒๕๕๔ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมีมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารตำบล (ฉบับที่ ๕) พ.ศ.๒๕๔๖ องค์การบริหารส่วนตำบลดอนขวางโดยความเห็นชอบของสภาองค์การบริหารส่วนตำบลดอนขวางและนายอำเภอเมืองอุทัยธานีจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลดอนขวาง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลดอนขวางอำเภอเมืองอุทัยธานี จังหวัดอุทัยธานี พ.ศ. ๒๕๕๔ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่บริเวณด้านเหนือ จดแนวเขตผังเมืองรวมเมืองอุทัยธานี (พ.ศ. ๒๕๔๗) ด้านเหนือซึ่งเป็นเส้นตั้งฉากกับทางหลวงแผ่นดินหมายเลข ๓๒๒๐ที่จุดซึ่งอยู่ห่างจากทางหลวงแผ่นดินหมายเลข ๓๒๒๑ บรรจบกับถนนรักการดีไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๓๒๒๑ เป็นระยะทาง ๑,๔๐๐ เมตร ด้านตะวันออก จดแนวผังเมืองรวมเมืองอุทัยธานี (พ.ศ. ๒๕๔๗)ด้านตะวันออก ซึ่งเป็นคลองระแวง ฝั่งตะวันตก และเขาสะแกกรัง ด้านใต้จดเส้นขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อแนวเขตองค์การบริหารส่วนตำบลสะแกกรัง แนวเขตเทศบาลเมืองอุทัยธานีและแนวเขตองค์การบริหารส่วนตำบลน้ำซึม ด้านตะวันตก จดแนวเขตผังเมืองรวมเมืองอุทัยธานี(พ.ศ. ๒๕๔๗) ด้านตะวันตก ซึ่งเป็นเส้นขนานระยะ ๔๐ เมตร กับริมฝั่งคลองท่าโพฝั่งเหนือ เส้นขนานระยะ ๓๐๐ เมตรกับศูนย์กลางถนนสาธารณะไม่ปรากฏชื่อเชื่อมต่อทางหลวงชนบทหมายเลข อน ๓๑๕๕และเส้นตรงที่ต่อตรงไปทางทิศเหนือจากเส้นขนานระยะ ๓๐๐ เมตรกับศูนย์กลางทางหลวงชนบทหมายเลข อน ๓๑๕๕บริเวณที่ ๒ หมายความว่าพื้นที่ในบริเวณด้านเหนือจากเส้นขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อด้านใต้ จดถนนสาธารณะไม่ปรากฏชื่อ ฟากเหนือและแนวเขตองค์การบริหารส่วนตำบลสะแกกรัง ด้านตะวันตก จดทางหลวงแผ่นดินหมายเลข ๓๒๒๑ฟากตะวันออกบริเวณที่ ๓ หมายความว่าพื้นที่ในบริเวณเขาสะแกกรังทั้งนี้ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) สถานบริการตามกฎหมายว่าด้วยสถานบริการ(๖) อาคารอยู่อาศัยประเภทอาคารขนาดใหญ่(๗) อาคารพาณิชยกรรมประเภทอาคารขนาดใหญ่(๘) ห้องแถว หรือตึกแถว บ้านแถว(๙) อาคารอยู่อาศัยประเภทอาคารห้องชุด หรือหอพัก(๑๐) อาคารอยู่อาศัยประเภทอาคารห้องชุดตามกฎหมายว่าด้วยอาคารชุดหรือหอพัก หรือตามกฎหมายว่าด้วยหอพักข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารหรือสถานที่ที่ใช้การเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารอยู่อาศัยประเภทอาคารขนาดใหญ่(๘) อาคารพาณิชยกรรมประเภทอาคารขนาดใหญ่(๙) โรงฆ่าสัตว์(๑๐) โรงกำจัดมูลฝอย(๑๑) โรงซื้อขายเศษวัสดุข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานบำบัดน้ำเสียรวม(๒)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๓) สถานบริการตามกฎหมายว่าด้วยสถานบริการ(๔) อาคารอยู่อาศัยประเภทอาคารขนาดใหญ่(๕) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๖) ห้องแถว หรือตึกแถว บ้านแถว(๗) อาคารอยู่อาศัยประเภทอาคารห้องชุด หรือหอพัก(๘) โรงกำจัดมูลฝอยข้อ ๗ ภายในบริเวณพื้นที่ที่กำหนดไว้ตามข้อ๔ ข้อ ๕ และข้อ ๖ ห้ามบุคคลใด ดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘ อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่งข้อ ๙ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลดอนขวางรักษาการตามข้อบัญญัตินี้ประกาศณ วันที่ ๒๑ ธันวาคม พ.ศ. ๒๕๕๔อุทิศ อรุณศิรินายกองค์การบริหารส่วนตำบลดอนขวาง[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลดอนขวาง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตองค์การบริหารส่วนตำบลดอนขวางอำเภอเมืองอุทัยธานี จังหวัดอุทัยธานี พ.ศ. ๒๕๕๔๒. แผนที่ท้ายข้อบัญญัติองค์การบริหารส่วนตำบลดอนขวาง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตองค์การบริหารส่วนตำบลดอนขวางอำเภอเมืองอุทัยธานี จังหวัดอุทัยธานี พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๕ สิงหาคม ๒๕๕๖อุษมล/ผู้ตรวจ๗ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๙๐ ง/หน้า ๓๘/๓๐ กรกฎาคม ๒๕๕๖